सर्वश्रेष्ठ माता प्रतियोगिता में पूनम और सोनिया को मिला प्रथम स्थान
गोहाना | महिलाएवं बाल विकास विभाग द्वारा गोहाना ब्लॉक में सर्कल स्तर पर सर्वश्रेष्ठ माता प्रतियोगिता का आयोजन किया गया। प्रतियोगिता में एसपी माजरा सर्कल से पूनम ने प्रथम, सुदेश ने द्वितीय और पूजा ने तृतीय स्थान प्राप्त् किया। यूके गढ़ी सर्कल से पूनम ने प्रथम, रेनू ने द्वितीय कमलेश ने तृतीय और लाठ सर्कल से सोनिया ने प्रथम, कीमत कौर ने द्वितीय और पूजा ने तृतीय स्थान प्राप्त किया। प्रतियोगिता में विजेता रही महिलाओं को सीडीपीओ संतोष कटारिया ने सम्मानित किया। उन्होंने महिलाओं को स्तनपान और टीकाकरण का महत्व समझाया। उन्होंने बताया कि शिशु के लिए माता का दूध अमृत के समान होता है। यह शिशु की कई जानलेवा बीमारियों से रक्षा करता है। स्तनपान बच्चों को कुपोषण से बचाता है। वहीं शिशु और माता के स्वास्थ्य के लिए समय-समय पर टीकाकरण करवाना चाहिए।
hin_Deva hin_Deva